બપોરે આશરે ૧૨ વાગ્યે ટેરેસ પરથી એક મહિલા કપોળ બૅન્કની બાજુના સોસાયટીના ગેટની અંદરની સાઇડ ટેરેસ પરથી ધડાકાભેર પડી હતી. સોસાયટીના મેદાનમાં રમી રહેલાં બાળકોએ આ ઘટના જોઈને બૂમો પાડી હતી એટલે ચોકીદાર અને સોસાયટીના સભ્યો દોડી આવ્યા હતા. મહિલાના માથાના ભાગમાંથી લોહી વહી રહ્યું હતું. સોસાયટીના સભ્યોએ જોયું તો તે મહિલા નયનાબહેન હતાં એટલે તેમણે તરત જ તેમના ઘરના સભ્યોને જાણ કરી હતી. બાદમાં નયનાબહેનને કાંદિવલીની શતાબ્દી હૉસ્પિટલમાં લઈ જવામાં આવ્યાં હતાં. ફરજ પરના ડૉક્ટરે તેમને તપાસીને મૃત જાહેર કયાર઼્ હતાં. બૉડીને પોસ્ર્ટમૉર્ટમ માટે ભગવતી હૉસ્પિટલમાં ખસેડવામાં આવી હતી. સોસાયટીના આગેવાનોએ આ ઘટના વિશે તરત જ મલાડ પોલીસ-સ્ટેશનને જાણ કરી હતી.